CELEX: 22010D0595
Language: sk
Date: 2010-06-21 00:00:00
Title: 2010/595/EÚ: Rozhodnutie Rady ministrov AKT – EÚ č. 1/2010 z  21. júna 2010 v súvislosti s pristúpením Juhoafrickej republiky k revidovanej Dohode o partnerstve AKT – EÚ

6.10.2010   
            
            
               SK
            
            
               Úradný vestník Európskej únie
            
            
               L 263/13
            
         ROZHODNUTIE RADY MINISTROV AKT – EÚ č. 1/2010
   z 21. júna 2010
   v súvislosti s pristúpením Juhoafrickej republiky k revidovanej Dohode o partnerstve AKT – EÚ
   (2010/595/EÚ)
   RADA MINISTROV AKT – EÚ,
   so zreteľom na Dohodu o partnerstve medzi členmi skupiny afrických, karibských a tichomorských štátov (ďalej len „AKT“) na jednej strane a Európskym spoločenstvom a jeho členskými štátmi na strane druhej, podpísanú v Cotonou 23. júna 2000 (1) a revidovanú v Luxemburgu 25. júna 2005 (ďalej len „dohoda o partnerstve AKT – EÚ“) (2), a najmä na jej článok 94 ods. 1,
   keďže:
   
               (1)
            
            
               Revidovaná dohoda o partnerstve AKT – EÚ nadobudla platnosť 1. júla 2008 v súlade s jej článkom 93 ods. 3.
            
         
               (2)
            
            
               Po podpise revidovanej dohody o partnerstve AKT – EÚ 25. júna 2005, podľa podmienok stanovených v článku 93 ods. 4, Južná Afrika neuložila nástroj ratifikácie v lehote do 30. júna 2009.
            
         
               (3)
            
            
               V článku 94 revidovanej dohody o partnerstve AKT – EÚ sa ustanovuje, že každá žiadosť štátu o pristúpenie sa predkladá Rade ministrov AKT – EÚ na schválenie.
            
         
               (4)
            
            
               Južná Afrika predložila žiadosť o pristúpenie k dohode o partnerstve AKT – EÚ 23. novembra 2009.
            
         
               (5)
            
            
               Rada ministrov AKT – EÚ zriadená podľa dohody o partnerstve AKT – EÚ môže, v súlade s rokovacím poriadkom (3), písomným postupom schváliť žiadosť o pristúpenie,
            
         PRIJALA TOTO ROZHODNUTIE:
   Článok 1
   Schválenie žiadosti o pristúpenie
   Žiadosť Juhoafrickej republiky o pristúpenie k Dohode o partnerstve medzi členmi skupiny afrických, karibských a tichomorských štátov na jednej strane a Európskym spoločenstvom a jeho členskými štátmi na strane druhej, podpísanú v Cotonou 23. júna 2000 a revidovanú v Luxemburgu 25. júna 2005, sa týmto schvaľuje.
   Článok 2
   Nadobudnutie účinnosti
   Toto rozhodnutie nadobúda účinnosť deň nasledujúci po jeho prijatí.
   
      V Ouagadougou 21. júna 2010
      
         
            Za Radu ministrov AKT – EÚ
         
         
            predseda
         
         P. BUNDUKU-LATHA
      
   
   
      (1)  Ú. v. ES L 317, 15.12.2000, s. 3.
   
      (2)  Dohoda, ktorou sa mení a dopĺňa Dohoda o partnerstve medzi členmi skupiny afrických, karibských a tichomorských štátov na jednej strane a Európskym spoločenstvom a jeho členskými štátmi na strane druhej, podpísaná v Cotonou 23. júna 2000 (Ú. v. EÚ L 209, 11.8.2005, s. 27).
   
      (3)  Ú. v. EÚ L 95, 14.4.2005, s. 44.